PLANB บวกเกือบ 3% ทำ “ออลไทม์ไฮ” จับตากำไรไตรมาส 2/62 ทำนิวไฮแตะ 193 ลบ.
PLANB บวกเกือบ 3% ทำ "ออลไทม์ไฮ" จับตากำไรไตรมาส 2/62 ทำนิวไฮแตะ 193 ลบ. โดย ณ เวลา 10.17 น. อยู่ที่ระดับ 8.15 บาท บวก 0.20 บาท หรือ 2.52% สูงสุดที่ระดับ 8.25 บาท ต่ำสุดที่ระดับ 8.10 บาท ด้วยมูลค่าการซื้อขาย 113.29 ล้านบาท
PLANB บวกเกือบ 3% ทำ "ออลไทม์ไฮ" จับตากำไรไตรมาส 2/62 ทำนิวไฮแตะ 193 ลบ.
8 ก.ค. 2562

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ณ เวลา 10.17 น. อยู่ที่ระดับ 8.15 บาท บวก 0.20 บาท หรือ 2.52% สูงสุดที่ระดับ 8.25 บาท ต่ำสุดที่ระดับ 8.10 บาท ด้วยมูลค่าการซื้อขาย 113.29 ล้านบาท โดยราคาหุ้น PLANB ปรับตัวเพิ่มขึ้นทำจุดสูงสุดตั้งแต่เข้าซื้อขายในตลาดหลักทรัพย์

ด้านบทวิเคราะห์ บล.เอเอสแอล ระบุว่า แนวโน้มกำไรสุทธิในช่วงไตรมาส 2/62 ของ PLANB จะสามารถทำสถิติสูงใหม่ได้ที่ 193 ล้านบาท ขยายตัว 38.7% เทียบกับไตรมาสก่อน และ 26.5% เทียบกับช่วงเดียวกับของปีก่อนจากการปรับขึ้นของ Utilization rate จากไตรมาสก่อนที่ระดับ 66.5% มาเป็น 75%
รวมถึงการขยายตัวของ Media capacity ซึ่งกดดัน GPM เล็กน้อยเนื่องจากทำให้ต้นทุนคงที่ (Fixed cost) ปรับสูงขึ้น แต่อย่างไรก็ตาม GPM ยังเพิ่มขึ้นจากไตรมาสก่อน แต่หดตัวจากช่วงเดียวกันของปีก่อนเพียงเล็กน้อย นอกจากนี้ยังรับรู้รายได้ Sport marketing และจาก BNK48 อีกด้วย
ขณะที่กำไรสุทธิในช่วงครึ่งแรกปี 2562 อยู่ที่ 332 ล้านบาท ขยายตัวจากปีก่อน 13.8% คิดเป็น 40% ของกำไรสุทธิทั้งปี โดยตั้งแต่ไตรมาสนี้ไปตลอดทั้งปีจะเริ่มเห็นการเติบโตอย่างต่อเนื่องโดยเฉพาะช่วงครึ่งหลังของปี 2562 ที่เข้าสู่ช่วง High season ทั้งปีประมาณการกำไรสุทธิที่ 840 ล้านบาท ขยายตัว 30.6% เทียบกับช่วงเดียวกันของปีก่อน
อย่างไรก็ตาม กำหนดคำแนะนำ “ซื้อ” ที่ราคาเป้าหมาย 8.10 บาท เทียบเท่า PER62 ที่ 38.6 เท่า จากความเป็นผู้นำของกลุ่ม OOH media หลังร่วมเป็นพันธมิตรกับ VGI จากแนวโน้มกำไรเติบโตดีตามแผนขยายป้ายโฆษณาทั้งส่วนของป้ายรถเมล์ในกรุงเทพฯ และภายในสนามบินสุวรรณภูมิ